Document ID: 31982R3303

31982R3303
L 350/8
SLUŽBENI LIST EUROPSKE UNIJE
09.12.1982.
UREDBA KOMISIJE (EEZ) br. 3303/82
od 9. prosinca 1982.
o izmjeni Uredbe (EEZ) br. 1235/82 u pogledu određenih koeficijenata koje treba primjenjivati za mliječne proizvode dodane u krmne smjese
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Uredbu Vijeća (EEZ) br. 974/71 od 12. svibnja 1971. o određenim mjerama konjunkturne politike koje treba poduzeti u poljoprivredi nakon privremenog širenja granica fluktuacije za valute određenih država članica (1), kako je zadnje izmijenjena Uredbom (EEZ) br. 3605/81 (2), a posebno njezin članak 6.,
budući da su monetarni kompenzacijski iznosi uvedeni Uredbom (EEZ) br. 974/71 bili utvrđeni Uredbom Komisije (EEZ) br. 1235/82 (3), kako je zadnje izmijenjena Uredbom (EEZ) br. 3258/82 (4);
budući da je Uredbom (EEZ) br. 1753/82 (5) Komisija vratila u primjenu uredbe (EEZ) br. 368/77 i (EEZ) br. 443/77 koje se odnose na prodaju obranog mlijeka u prahu za upotrebu u hrani za svinje i perad; budući da je, stoga, bilo potrebno odrediti koeficijent za obrano mlijeko u prahu i za hranu za životinje koja sadrži obrano mlijeko u prahu koje je bilo prodano u skladu s posebnim uvjetima utvrđenima u te dvije uredbe; budući da je predmetni koeficijent utvrđen u Uredbi (EEZ) br. 1931/82; budući da je od tada došlo do značajne promjene u prodajnoj cijeni obranog mlijeka u prahu; budući da, stoga, predmetni koeficijent treba prilagoditi;
budući da su mjere predviđene ovom Uredbom u skladu s mišljenjem Upravljačkog odbora za žitarice i za mlijeko i mliječne proizvode,
DONIJELA JE OVU UREDBU:
Članak 1.
Prilog I. Uredbi (EEZ) br. 1235/82 mijenja se kako slijedi:
1.
U odjeljku (b) napomene8. u dijelu 1., „0,53” zamjenjuje se s „0,25”.
2.
U dijelu 5.:
-
u drugom stavku napomene1., „0,30” zamjenjuje se s „0,14”,
-
u četvrtom stavku napomene6., „0,53” zamjenjuje se s „0,25”.
Članak 2.
Ova Uredba stupa na snagu trećeg dana od dana objave u Službenom listu Europskih zajednica.
Primjenjuje se od 20. prosinca 1982.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 9. prosinca 1982.

Labels: 2
17
19
6